Que imos facer agora?
Se todo vai ben, iremos ver o teu pai.
Morrerían?
Tanto ten.
Se non chegamos onda Malcolm, morreremos todos.
COMISARÍA
Esta noite morreron 4 axentes ao acudir a un accidente na autoestrada Shuto.
Outros dous axentes están feridos de gravidade…
Inspector Fujino, inspector Shiraki.
Temos unha muller que disque viu o accidente.
Seguiremos informando cando saibamos máis…
- Ei, que pasa? - Estamos seguindo un coche.
A condutora é unha sospeitosa.
Seica temos alguén perigoso entre mans.
Pois si.
Ola, señora…
Son Misaki.
Moi ben, Misaki. Eu son o inspector Fujino.
E este é o inspector Shiraki.
Estaba vostede no lugar do accidente?
Que ocorreu?
Os nenos estaban con vostede?
Non, eles…
É que… nos atacaron.
E logo… pois…
Non se preocupe. É normal que estea confusa.
Debeuno pasar moi mal.
Cóntenos con calma o que pasou, de acordo?
Este sitio é seguro?
Non lle hai sitio máis seguro ca este.
POLICÍA
Misaki?
Desculpe.
Todo ben?
Ola?
Misaki?
Si?
Tentou vostede escapar da muller que a atacou?
Non. Estaba atada a ela cunhas esposas, así que…
Díxolle algo?
Mire, deron contactado co señor Lee?
Eh?
Enviamos axentes á súa casa e ao seu lugar de traballo.
Esa muller…
quería dicirlle algo ao señor Lee.
Ten idea do que intentaba dicirlle?
Non.
Dixo que non a crería se mo contaba.
Algo máis?
Pois…
A muller disparoulle a un home.
Ao axente, di?
Ese home ía polos nenos
e, polo visto, ela sabíao.
Refírese ao home que apareceu na autoestrada Shuto?
Matouno esa muller?
Ela disparoulle na cabeza cunha pistola,
pero ao home non lle pasou nada.
Non era humano!
Que non era humano?
Que era, un 1NNO ou algo así?
Non, non era un 1NNO.
Era outra cousa.
E se a matou?
Sei que ese home vai detrás do señor Lee.
E se toma a Reika como refén?
Entendido.
Enviaremos cinco axentes máis á súa casa e ao…
Non abondarán para detelo!
- Toma! - Eh?
Préndeo!
Bule!
Preciso máis!
Que é iso?
Chama o teu pai!
Estades ben, nenos?
Atopou o noso pai?
Seguro que axiña o atopamos.
Ten que estar a traballar.
Por que o dis?
Porque é o único que fai.
En fin,
quería preguntarvos por Misaki.
É a vosa nai?
Non.
Misaki cóidanos mentres papá vai traballar.
Sabedes como a contratou o voso pai?
Foi a través dunha axencia ou dun familiar?
Ou dun amigo?
- Non. - Non.
Escoitade,
algunha vez notastes algo raro ou pouco habitual en Misaki?
Era o que pensabamos.
Atoparon o señor Lee?
E a Reika?
Aínda os estamos buscando.
Por certo, estivemos investigándoa.
A min? Que quere dicir?
É o procedemento estándar.
Pero é moi raro.
A información que hai sobre vostede…
Pasa algo?
…é inexistente.
INFORME DE ANTECEDENTES
É coma se fose unha pantasma.
Non ten historial de emprego nin rexistros escolares.
Nin sequera ten carné de conducir.
Ademais, polo que comprobamos, parece que nunca pagou impostos.
Ten que ser un erro…
Debe haber algunha razón.
Pero hai varios axentes mortos. É consciente da gravidade da situación?
Deixe que lle faga unha pregunta moi sinxela.
HISTORIAL: DESCOÑECIDO
Vostede
quen é exactamente?
RECEPCIÓN
Non paran de chegar coches patrulla. Pero que é iso?
Son axentes armados?
É o EEA?
- Van entrar… - O EEA?
O Equipo Especial de Asalto!
Son eses? É a primeira vez que os vexo!
Merda, iso significa que nos faltan…
Está aquí! É o home ese!
Vamos!
Sóltao!
Fuxide! Rápido!
Misaki?
ROBOT, MODELO DESCOÑECIDO
NIVEL DE AMEAZA: ALTO
ANÁLISE COMPLETADA
SINAL ELECTRÓNICO BLOQUEADO
Correde!
Es unha máquina?
Non!
Sáenche cables do brazo!
Xa o sei!
- Sabes facer unha ponte? - Vasnos matar?
Calade un momento!
Eu tampouco o entendo!
Non sei que ocorre nin que me está a pasar.
O único que sei…
é que ese monstro quérevos a vós.
Pero protexereivos pase o que pase.
Pechade as portas e ponde o cinto.
Póñame co señor Malcolm Lee dunha vez!
Desculpe?
Outra vez o policía desde o hall.
Di que non marchará até falar co profesor.
Non pode entrar ninguén sen permiso. Cólgalle.
Xa lle dixen antes que…
CHAMADA ENTRANTE
Que foi?
Síntoo, señor, pero hai unha chamada para vostede.
É a policía?
Non, a súa filla. Di que anda metida en problemas.
Reika?
Agora mesmo, non podo facer nada por ela.
Señor…
Iso é o que querías amosarme?
O potencial da humanidade para facer o ben
implica abandonar a túa propia filla?
Non.
Pero, en certa maneira…
Como que "en certa maneira"?
Explícamo, por favor.
Claro, pero, para facelo…
Cres que Skynet está a piques de lanzar mísiles nucleares.
En menos dunha hora.
Pero aínda non contestaches a pregunta.
Teño unha razón.
Podes demostrala?
Agora mesmo, non.
Aquí e agora.
Non podo amosarcha.
Malcolm.
Que precisarías para facelo?
Tempo.
Preciso máis tempo.
Nada.
Inténtao de novo.
- Pero non o vai coll… - Fai o que che digo!
Como sabías o que era ese home?
O que?
Por que sabes o que é un terminator?
Ás veces, papá berra "terminator" en soños.
Un día, pregunteille que era un terminator.
E que che dixo?
Contoume que era unha máquina, coma 1NNO,
que cazaría e mataría humanos no futuro.
E como sabía el iso?
Disque o vira nos seus soños.
Pero que parvada…
Todo o mundo atrás!
Se non facedes o que digo, mato a nena.
Non vas dar escapado.
Chámao outra vez!
Non dá sinal.
Que?
Axiña!
Malcolm.
Tiñas razón.
Polo que vexo nos servidores internos de Córtex,
todo o hemisferio occidental está a sufrir un apagón.
Canto tempo temos antes de que cheguen os mísiles?
Apenas uns minutos.
Para responder con máis precisión, debo conectarme á rede.
Se te conectas agora, que vas facer?
Se todo sae como esperas,
poderei comunicarme con Skynet para obter os seus datos almacenados.
Os datos que fixeron que Skynet decidise erradicar a humanidade.
E, se iso pasa, cal será a túa conclusión?
Non o saberei até entón.
É como se lle preguntas a un bebé como vivirá antes de que naza.
O destino.
Malcolm?
É cuestión do destino.
Se algo así existe…
Se hai un camiño predeterminado para todo,
será un camiño en liña recta?
Ou bifurcarase e acabará nun lugar completamente diferente?
Si, iso é.
Este é un fenómeno sen precedentes.
Que intentas dicir?
Falo de ti, Kokoro.
Skynet, as guerras, os pesadelos…
Libramos estas batallas unha e outra vez.
Pero ti, Kokoro,
es un fenómeno sen precedentes descoñecido para min.
Para min e para todo o mundo.
Entón…
Kokoro, ti podes demostrar…
que o destino non existe.
EN LIÑA
Só me queda rezar por que esta fose a decisión correcta.
Subtítulos: Noelia Bernárdez Alonso